ബപ്പി ലാഹിരി

ബപ്പി ലാഹിരി എന്നറിയപ്പെടുന്ന അലോകേഷ് ലാഹിരി (ജനനം 27 നവംബർ 1952), ഒരു ഇന്ത്യൻ ഗായകനും സംഗീതസംവിധായകനും രാഷ്ട്രീയക്കാരനും റെക്കോർഡ് നിർമ്മാതാവുമാണ്. ഇന്ത്യൻ സിനിമയിൽ സിന്തസൈസ് ചെയ്ത ഡിസ്കോ സംഗീതത്തിന്റെ ഉപയോഗം അദ്ദേഹം ജനപ്രിയമാക്കുകയും സ്വന്തം രചനകളിൽ ചിലത് ആലപിക്കുകയും ചെയ്തു. അമർ സംഗീ, ആശാ ഓ ഭലോബാഷ, അമർ തുമി, അമർ പ്രേം, മന്ദിര, ബദ്നാം, രക്തലേഖ, പ്രിയ തുടങ്ങിയ ബംഗാളി ചിത്രങ്ങളിൽ അദ്ദേഹം വലിയ ബോക്സോഫീസ് വിജയങ്ങൾ നേടിയിട്ടുണ്ട്. വാർദത്ത്, ഡിസ്കോ ഡാൻസർ, നമക് ഹലാൽ, ഷറാബി. ഡാൻസ് ഡാൻസ്, കമാൻഡോ, സാഹേബ്, ഗാംഗ് ലീഡർ, സൈലാബ് തുടങ്ങിയ ചലച്ചിത്ര സൗണ്ട് ട്രാക്കുകളിലൂടെ 1980-കളിലും 1990-കളിലും അദ്ദേഹം ജനപ്രിയനായിരുന്നു. 1976ൽ പുറത്തിറങ്ങിയ 'ചൽത്തേ ചൽത്തേ'യിലെ കിഷോർ കുമാർ അനശ്വരമാക്കിയ "ചൽത്തേ ചൽത്തേ, മേരേ യേ ഗീത് യാദ് രഖ്നാ" എന്ന ഗാനം ബപ്പി ലഹരിയുടെ സംഗീത സംവിധാനത്തിൽ പിറന്നതായിരുന്നു. 2014-ൽ ലാഹിരി ബി.ജെ.പിയിൽ ചേർന്നു. 2014-ലെ ഇന്ത്യൻ പൊതു തെരഞ്ഞെടുപ്പിൽ പശ്ചിമ ബംഗാളിലെ ശ്രീരാംപൂരിൽ (ലോക്‌സഭാ മണ്ഡലം) ബി.ജെ.പി സ്ഥാനാർത്ഥിയായി മത്സരിച്ചെങ്കിലും പരാജയപ്പെടുകയാണുണ്ടായത്.

മുൻകാലജീവിതം
1952 നവംബർ 27 ന് പശ്ചിമ ബംഗാളിലെ ജൽപായ്ഗുരിയിലെ ഒരു ബംഗാളി ബ്രാഹ്മണ കുടുംബത്തിലാണ് അലോകേഷ് അപരേഷ് ലാഹിരി ജനിച്ചത്. ജൽപായ്ഗുരിയിൽ നിന്നുള്ള അദ്ദേഹത്തിന്റെ മാതാപിതാക്കളായ അപരേഷ് ലാഹിരിയും ബൻസുരി ലാഹിരിയും പ്രശസ്ത ബംഗാളി ഗായകരും ശാസ്ത്രീയ സംഗീതത്തിലും ശ്യാമ സംഗീതത്തിലും പ്രശസ്തരായ സംഗീതജ്ഞരായിരുന്നു. സിരാജ്ഗഞ്ചിലെ (ഇന്നത്തെ ബംഗ്ലാദേശിൽ) മോഹൻപൂരിലെ ബംഗാളി ബ്രാഹ്മണ ലാഹിരി-മോഹൻ കുടുംബത്തിൽ പെട്ടയാളാണ് പിതാവ്. 1947 ലെ ബംഗാൾ വിഭജനത്തിനുശേഷം കുടുംബം പശ്ചിമ ബംഗാളിലേക്ക് കുടിയേറി. ഓൾ ഇന്ത്യ റേഡിയോയിൽ പരിപാടി അവതരിപ്പിക്കുന്നതിനിടെ കണ്ടുമുട്ടിയ ഗായകരായിരുന്നു അദ്ദേഹത്തിന്റെ മാതാപിതാക്കൾ. അവൻ അവരുടെ ഏകമകനാണ്. അദ്ദേഹത്തിന്റെ ബന്ധുക്കളിൽ അമ്മാവനും ഗായകനുമായ കിഷോർ കുമാറും ഉൾപ്പെടുന്നു.

 മരണം 
2022 ഫെബ്രുവരി 15-ന് 69-ാം വയസ്സിൽ മുംബൈയിൽ വെച്ച് ബാപ്പി ലാഹിരി ഒബ്‌സ്ട്രക്റ്റീവ് സ്ലീപ് അപ്നിയയും കോവിഡ്-19-നു ശേഷമുള്ള സങ്കീർണതകളും മൂലം അന്തരിച്ചു..

അവലംബം

വർഗ്ഗം:ഹിന്ദി ചലച്ചിത്ര സംഗീതസംവിധായകർ
വർഗ്ഗം:2022-ൽ മരിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:ഫെബ്രുവരി 15-ന് മരിച്ചവർ
വർഗ്ഗം:ബംഗാളി ചലച്ചിത്ര സം‌ഗീതസം‌വിധായകർ